als_Latn dik_Latn nus_Latn
Zyra e Shtypit e Presidentit Rus bëri të ditur të hënën se presidenti Vladimir Putin do të takohet në Shën-Petërburg me presidentin e Kirgizistanit Almazbek Atambayev.
Gjatë takimit, të dy palët do të diskutojnë kryesisht për bashkëpunimin në fushat e tregtisë, investimeve, kulturës dhe energjisë së re.
Putini nuk është shfaqur në publik që prej takimit me kryeministrin e Italisë Matteo Renzi më 5 mars. Më 11 mars, në uebsajtin zyrtar të presidentit rus u publikua lajmi i shtyrjes së takimit të liderëve të Rusisë, Kazakistanit dhe Bjellorusisë. Mediat perëndimore janë shprehur se shtyrja e takimit ka ardhur për shkak se Putini është i sëmurë. Ndërkohë, më 13 mars, sekretari i shtypit i presidentit rus Dmitri Peskov mohoi zërat se presidenti Putin është bërë me fëmijë. (Xu Guang/Artani)
als_Latn als_Latn als_Latn